A Tanács határozata
(1982. július 12.)
a különjárati távolsági és helyi autóbusszal történő nemzetközi közúti személyszállításról szóló megállapodás (ASOR) megkötéséről
(82/505/EGK)
AZ EURÓPAI KÖZÖSSÉGEK TANÁCSA,
tekintettel az Európai Gazdasági Közösséget létrehozó szerződésre és különösen annak 75. cikkére,
tekintettel a Bizottság javaslatára [1],
tekintettel az Európai Parlament véleményére [2],
tekintettel a Gazdasági és Szociális Bizottság véleményére [3],
mivel az Európai Gazdasági Közösség részéről a Bizottság és a Tanács által elfogadott tárgyalási irányelveknek megfelelően Ausztria, Finnország, Norvégia, Portugália, Svédország, Svájc, Spanyolország és Törökország megegyezett a különjárati távolsági és helyi autóbusszal történő nemzetközi közúti személyszállításról szóló megállapodásban (ASOR);
mivel az ASOR megkönnyíti a különjárati autóbusszal történő személyszállítás lebonyolítását és elősegíti a nyugat-európai idegenforgalmat,
A KÖVETKEZŐKÉPPEN HATÁROZOTT:
1. cikk
A különjárati távolsági és helyi autóbusszal történő nemzetközi közúti személyszállításról szóló megállapodást (ASOR) és a záróokmányhoz csatolt nyilatkozatokat az Európai Gazdasági Közösség nevében jóváhagyják.
Az első bekezdésben említett dokumentumok e határozathoz vannak csatolva.
2. cikk
A megállapodás 18. cikke alapján a Tanács elnöke intézkedik az okmányok letétbe helyezéséről [4].
Kelt Brüsszelben, 1982. július 12-én.